10 อันดับ “บลูชิพ” รูดหนัก! DELTA นำทีมดิ่ง 17% ฉุด SET รูดเกือบ 60จุด!
10 อันดับ “บลูชิพ” รูดหนัก! DELTA นำทีมดิ่ง 17% ฉุด SET รูดเกือบ 60จุด!
13 พ.ค. 2564

ผู้สื่อข่าวรายงานว่า ดัชนีตลาดหลักทรัพย์วันนี้(13 พ.ค.64)  ณ เวลา 15.46 น. อยู่ที่ระดับ 1,515.05 จุด ลดลง 56.80 หรือ 3.61% มูลค่าการซื้อขาย 102,583.48 ล้านบาท เนื่องจากหุ้นในกลุ่ม SET50 ฉุดดัชนีอย่างหนัก โดย 10 อันดับแรกราคาร่วงหนักมีดังนี้

โดยดัชนีตลาดหุ้นไทยปรับตัวลดลงอย่างหนักหลังจากเปิดการซื้อขายภาคบ่าย หลังจากตลาดหุ้นทั่วโลกอยู่ในแดนลบ ซึ่งคาดการณ์ว่าเกิดจากแรงขายของนักลงทุนต่างชาติ และสถาบันในประเทศ เนื่องจากก่อนหน้านี้ได้มีการขายหุ้นไทยอย่างต่อเนื่อง โดยข้อมูลการขายของนักลงทุนต่างชาติตั้งแต่วันที่ 1-12 พ.ค. มีการขายสุทธิ 1.45 หมื่นล้านบาท และนักลงทุนสถาบันขายสุทธิ 8.89 พันล้านบาท
ทั้งนี้ นายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ส่วนใหญ่ติดลบ จากความกังวลตัวเลขเงินเฟ้อของสหรัฐฯออกมาสูงมากกว่าคาด ทำให้วิตกธนาคารกลางสหรัฐ (เฟด) จะปรับขึ้นอัตราดอกเบี้ยและลดการใช้วงเงิน QE ลงเร็วกว่าคาด ทำให้ตลาดหุ้นมีความผันผวน นักลงทุนเกิดความกังวลจึงขายปรับลดพอร์ตลงทุนก่อน เพราะปริมาณเงินลงทุนในระบบมีโอกาสลดลง
ส่วนบ้านเราก็มีความกังวลสถานการณ์การแพร่ระบาดไวรัสโควิด-19 ที่วันนี้จำนวนผู้ติดเชื้อโควิดกว่า 4 พันราย และจำนวนผู้เสียชีวิตยังสูงกว่า 30 รายต่อวัน ทำให้นักลงทุนยังไม่มีความมั่นใจที่จะเข้าลงทุน พร้อมกันนี้ยังอยู่ในช่วงทยอยประกาศผลประกอบการของบริษัทจดทะเบียนที่จะต้องติดตามต่อไป ซึ่งสัปดาห์นี้จะประกาศออกมาอีกหลายบริษัทฯ
โดยแนวโน้มการลงทุนในช่วงบ่ายนี้ ตลาดฯคงจะยังผันผวนในแดนลบ โดยมีแนวรับ 1,550-1,530 จุด ส่วนแนวต้าน 1,570 จุด
 